
HOTĂRÂREA nr. 44/ 2022
privind participarea Mun. Lupeni la „Programul privind reducerea emisiilor de gaze cu efect de seră în transporturi, prin promovarea infrastructurii pentru vehicule de transport rutier nepoluant din punct de vedere energetic: stații de  reîncărcare pentru vehicule electrice în localități” și aprobarea indicatorilor tehnico-economici pentru proiectul „Stații de reîncărcare pentru vehicule electrice – construire 12 stații de încărcare electrice, municipiul Lupeni, județul Hunedoara”
hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni;


Având în vedere Proiectul de hotărâre nr. 47/ 2022 precum și Referatul de aprobare nr. 9016/ 21 martie 2022 al domnului Lucian Marius Resmeriță, Primar al Municipiului Lupeni prin care propune participarea Mun. Lupeni la „Programul privind reducerea emisiilor de gaze cu efect de seră în transporturi, prin promovarea infrastructurii pentru vehicule de transport rutier nepoluant din punct de vedere energetic: stații de  reincărcare pentru vehicule electrice in localităti” și aprobarea indicatorilor tehnico-economici pentru proiectul „Stații de reîncărcare pentru vehicule electrice – construire 12 stații de încărcare electrice, municipiul Lupeni, județul Hunedoara” și aprobarea depunerii cererii de finanțare pentru acest proiect în platforma Autorității Administrația Fondului pentru Mediu;

Văzând Raportul nr. 9133/ 22 martie 2022 prezentat de Biroul Dezvoltare Locală, Proiecte din cadrul Primăriei Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Având în vedere:

 - Programul privind reducerea emisiilor de gaze cu efect de seră în transporturi, prin promovarea infrastructurii pentru vehicule de transport rutier nepoluant din punct de vedere energetic: stații de reîncărcare pentru vehicule electrice în localități” finanțat prin Fondul pentru Mediu;

- Ghidul de finanțare al Programului privind reducerea emisiilor de gaze cu efect de seră în transporturi, prin promovarea infrastructurii pentru vehicule de transport rutier nepoluant din punct de vedere energetic: stații de  reîncărcare pentru vehicule electrice in localități, publicat in Monitorul Oficial al României, partea I, nr. 1080/ 11.11.2021;

- prevederile art. 44 alin. 1 din Legea nr. 273/ 2006 privind finanțele publice locale, cu modificările și completările ulterioare;

- prevederile art. 129 alin. (4) lit. d) şi art. 196 alin. (1) lit. a), din Ordonanţa de Urgenţă nr. 57/ 2019 privind Codul administrativ, cu modificările şi completările ulterioare; 

În temeiul prevederilor art. 139 alin. (3), lit. a) din Ordonanţa de Urgenţă nr. 57/ 2019 privind Codul administrativ, cu modificările şi completările ulterioare;

H O T Ă R Ă Ş T E 

Art. 1 – Se aprobă participarea Mun. Lupeni la „Programul privind reducerea emisiilor de gaze cu efect de seră în transporturi, prin promovarea infrastructurii pentru vehicule de transport rutier nepoluant din punct de vedere energetic: stații de  reîncărcare pentru vehicule electrice în localități” cu proiectul „Stații de reîncărcare pentru vehicule electrice – construire 12 stații de încărcare electrice, municipiul Lupeni, județul Hunedoara”.


Art. 2 – Se aprobă indicatorii tehnico-economici, inclusiv devizul general, pentru proiectul cu denumirea  „Stații de reîncărcare pentru vehicule electrice în municipiul Lupeni – construire 12 stații de încărcare electrice, municipiul Lupeni, județul Hunedoara” conform Anexei 1 care face parte integrantă din prezenta hotărâre.

Art. 3 – Se aprobă valoarea totală a proiectului „Stații de reîncărcare pentru vehicule electrice – construire 12 stații de încărcare electrice, municipiul Lupeni, județul Hunedoara” în cuantum de 2.285.400,74 lei (inclusiv TVA).
Art. 4 – Se aprobă acordul privind asigurarea și susținerea contribuției financiare proprii aferentă cheltuielilor neeligibile ale proiectului „Stații de reîncărcare pentru vehicule electrice în municipiul Lupeni – construire 12 stații de încărcare electrice, municipiul Lupeni, județul Hunedoara” în cuantum de 34.886,50 lei (inclusiv TVA). 
Art. 5 – Se aprobă acordul cu privire la contractarea finanțării și se desemnează primarul Municipiului Lupeni, dl. Lucian Marius Resmeriță, să reprezinte solicitantul în relația cu Autoritatea Administrația Fondului pentru Mediu.

Art. 6 – Se împuternicește Primarul Municipiului Lupeni, Dl. Lucian Marius Resmeriță să semneze toate actele necesare în numele Municipiului Lupeni.

Art. 7 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.
Art. 8 – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni, Biroul Dezvoltare Locală, Proiecte iar la cunoştinţă publică prin grija Secretarului Municipiului Lupeni.

Lupeni, 



  22 martie 2022

     CONTRASEMNEAZĂ – SECRETAR  GENERAL                           

               Prof. RODICA CÎMPEAN

